text: KIF Kolding sikrer sig 1.-pladsen
  25 april 2015 kl. 16.27
  Med en overbevisende sejr på 33-24 over Team Tvis Holstebro sikrede KIF Kolding København sig førstepladsen i slutspillets pulje 1.
  KIF Kolding skulle bare koncentrere sig om at vinde sin egen kamp , og da klubben gjorde det, betød det intet, at man ellers fik hjælp, da puljens nummer to, Skjern Håndbold, tabte til Århus Håndbold.
  KIF havde fuldstændig styr på Tvis Holstebro, der så sent som onsdag aften udspillede sin slutspilsrolle med et nederlag til Skjern.
  KIF-sejren kom blandt andet i hus via en velspillende Marcus Cleverly i målet. Cleverly stod med en redningsprocent på 48.
  Hvordan semifinalerne ser ud afgøres søndag, når Aalborg Håndbold tager mod Bjerringbro-Silkeborg i en regulær puljefinale. Forud for kampen har Bjerringbro-Silkeborg et point mere end Aalborg.
  KIFs semifinaler spilles med udekamp den 9. maj og hjemmekamp i Kolding den 23. maj. Begge kampe spilles kl. 14.00
  33-24 sejr over Team Tvis!!Forrygende håndbold her i TREFOR arena! Sikker førsteplads i slutspillet..#dkhaandbold
  
  